Garuda di Dadaku
Garuda di Dadaku ya iku filem Indonésia kang dirilis ing taun 2009 kang disutradarani déning Ifa Isfansyah. Paraga ing filem iki ya iku Emir Mahira, Aldo Tansani, Marsha Aruan, Ikranagara, Maudy Koesnaedi, Ari Sihasale, lan Ramzi.

Sinopsis 

Bayu, kang isih kelas 6 SD nduwé mimpi ya iku dadi pemaèn bal-balan kang hebat. Saben dina kanthi gumregah, dhèwèké dolanan bal ing gang-gang ing saubengé omahé lan gladhèn dhéwé. Heri, kanca raket Bayu ngrasa yèn Bayu nduwé keprigelan kang apik banget ing babagan bal-balan. Heri kang mesthi mènèhi motivasi kanggo Bayu. Heri ngyakinaké Bayu supaya mèlu pamilihan kanggo lumebu Tim Nasional U-13 kang mengkoné bisa makili Indonésia ing arena Internasional. Nanging, Pak Usman simbahé Bayu ora ngidini yèn Bayu maèn bal-balan. Pak Usman ngira yèn dadi pemaén bal-balan iku mesthi dadi wong cilik kang ora duwé tembé buri ang apik.

Diréwangi kanca anyaré, Zahra kang nyalawadi, Bayu lan Heri kudu nggolèki manéka alesan supaya Bayu bsa gladhèn terus. Nanging, akèh banget alangan kang ngalang-alangi mimpiné Bayu lan uga kekancan antarané Bayu, Heri, lan Zahra bisa bubrah..

Ingkang maragani 

 Emir Mahira minangka Bayu
 Aldo Tansani minangka Heri
 Marsha Aruan minangka Zahra
 Ikranagara minangka Pak Usman (as Ikranagara)
 Maudy Koesnaedi minangka Wahyuni (as Maudy Koesnaedi)
 Ramzi minangka Mang Dulloh
 Ari Sihasale minangka Pak Johan
 Baron Yusuf Siregar minangka Benny
 Wilson Klein Sugianto minangka Arthur
 Landung Simatupang minangka Ayah Zahra
 Leroy Osmani minangka Pak Ivan
 Julius Denny minangka Pak Tukang Baso

Cathetan suku

Pranala njawi 

 Ulasan di Cineplex
 Situs Resmi 

Film Indonésia taun 2009